EUROOPAN YHTEISÖJEN KOMISSIO 
Bryssel, 05.03.1997 
KOM(97) 91 lopull. 
KOMISSION TIEDONANTO 
NEUVOSTOLLE, EUROOPAN PARLAMENTILLE, 
TALOUS- JA SOSIAALIKOMITEALLE 
JA ALUEIDEN KOMITEALLE 
Euroopan unionin toimintasuunnitelma: 
Satelliittitietoliikenne tietoyhteiskunnassa 

1. Johdanto 
Euroopan on omaksuttava nykyistä aktiivisempi ja johdonmukaisempi toimintalinja 
satelliittitietoliikenteen alueella. Teknologian nopea kehittyminen, sääntelyn purkaminen 
sekä radio- ja tv-lähetystoiminnan ja televiestintäalan lähentyminen ovat yhdessä 
synnyttäneet tilanteen, jossa satelliittitietoliikennealalla tapahtuva kehitys on tärkeää sekä 
strategisessa että kaupallisessa mielessä. 
Tietoyhteiskunnassa ilmenevät uudet tarpeet edellyttävät erittäin tehokkaita palveluiden 
saatavuuden ja tuen mahdollistavia perusrakenteita. Avaruuteen sijoitetuilla 
perusrakenteilla kyetään entistä paremmin vastaamaan käyttäjien keskeisiin tarpeisiin, joita 
ovat henkilökohtainen liikkumisen vapaus, Internetin tehokkaan ja kapasiteetiltaan suuren 
laajakaistakehitysversion käyttömahdollisuus, nopeat vastausajat ja maailmanlaajuinen 
yhteenliitettävyys. 
Maailmanlaajuisista satelliittiperusrakenteista tulee näin keskeinen osa maailman 
talousjärjestelmää. 
Satelliittiviestintäjärjestelmistä on myös tulossa tärkeä väline rauhanajan operaatioiden 
tukemisessa, minkä lisäksi avaruuteen sijoitettavilla järjestelmillä on yleensäkin selkeä 
kytkentä puolustukseen. Lisäksi avaruuteen sijoitettavien perusrakenteiden 
maantieteellinen peitto on omiaan lisäämään sosiaalista ja taloudellista yhteenkuuluvuutta 
mahdollistamalla yhteydet syrjäisille ja vähemmän kehittyneille alueille. 
Tämän takia Euroopalle on taloudellisesti ja poliittisesti erittäin tärkeää, että sillä 
on vahva ja yhdenmukaisesti toimiva satelliittitietoliikenneteollisuus ja -palvelut. 
Tällöin se kykenee merkittävällä tavalla vaikuttamaan uusien sovellusten kehittämiseen ja 
leviämiseen tietoyhteiskunnassa sekä sovellusten maantieteelliseen jakautumiseen. 
Tällä hetkellä tekevät selvästi tuloaan Yhdysvaltojen ajamat aloitteet, jotka koskevat 
satelliitteja käyttäviä maailmanlaajuisia viestintäjärjestelmiä ja erityisesti satelliittivälitteistä 
henkilökohtaista viestintää ja kehittyneitä laajakaistaisia multimediasatelliitteja. Jos 
Eurooppa ei kykene vastaamaan haasteeseen koordinoidusti, on olemassa vaara, että se 
jää kaikkein lupaavimpien markkinalohkojen (palvelut ja laitteet) ulkopuolelle. Tämä 
vaikuttaisi pitkällä aikavälillä Euroopan asemaan laukaisupalveluissa. Lisäksi on tärkeää 
olla vaikuttamassa avaruussegmentin kehittämiseen, jotta voitaisiin myös jatkossa säilyttää 
määräysvalta päästä-päähän palvelujen tarjoamista koskevissa määrittelyissä ja 
päätelaitteiden kehittelyssä. 
Vahva aseina avaruusalalla edellyttää ennen kaikkea toimivien kaupallisten 
palvelujen ja sovellusten aikaansaamista. 
Innovatiivisten satelliittivälitteisten henkilökohtaisten viestintäjärjestelmien (S-PCS) ja 
kehittyneiden laajakaistasatelliittijärjestelmien eri markkinalohkojen (satelliitit, 
päätelaitteet ja palvelut) arvon arvioidaan olevan seuraavien kymmenen vuoden 
aikana 400 miljardia Yhdysvaltain dollaria 
Markkinoiden arvioitu arvo seuraavien kymmenen vuoden aikana 
Satelliitit 
Päätelaitteet 
Palvelut Perinteiset 
geostationaariset 
järjestelmät 
15-20 mrd. US dollaria 
60 - 90 mrd. US dollaria 
100-150mrd.US dollaria Satelliittivälitteiset 
henkilökohtaiset 
viestintäjärjestelmät ja 
kehittyneet laaja-
kaistajärjestelmät 
15 mrd. US dollaria 
130 mrd. US dollaria 
>250 mrd. US dollaria Satelliittinavigointi 
0,8 -1 mrd. US dollaria 
27-38 mrdrUS dollaria 
30 - 45 mrd. US dollaria 
Satelliittivälitteiset henkilökohtaiset viestintäpalvelujärjestelmät mahdollistavat puhe 
telekopiopalvelut sekä hitaan nopeuden tiedonsiirtopalvelut hinnaltaan edullisiin 
taskukokoisiin päätelaitteisiin maailmanlaajuisten matalan kiertoradan LEO-
satelliittimuodostelmien välityksellä. Tähän mennessä julkistetuista 17 tällaisesta 
järjestelmästä - joista tosin vain joidenkin osoittautuvan elinkelpoisiksi - yhtä lukuun 
ottamatta kaikki ovat kuitenkin yhdysvaltalaista alkuperää. Vaikka Euroopan teollisuus on 
mukana näissä hankkeissa eri suuruisilla panostuksilla, Eurooppa ei ole missään 
järjestelmässä johtavassa asemassa. 
Tehokkaat satelliittijärjestelmät mahdollistavat kehittyneissä laajakaistaisissa 
multimediapalveluissa käyttäjien nopeat suorat yhteydet hinnaltaan edullisilla 
interaktiivisilla käyttäjäpäätelaitteilla. Näillä järjestelmillä, jotka otetaan käyttöön ensi 
vuosisadan alussa, uskotaan olevan tärkeä asema kehittyneissä Internet-yhteyksissä. 
Tässäkin tapauksessa suurin osa ehdotetuista järjestelmistä on yhdysvaltalaista alkuperää. 
16 ehdotetusta amerikkalaisjärjestelmästä kahta lukuun ottamatta kaikissa käytetään 
geo stationaarisia satelliittimuodostelmia. Näistä Teledesicin järjestelmään kaavaillaan 
LEO-muodostelmaa, joka käsittäisi peräti 840 satelliittia ja jonka hinta olisi yhteensä 
yhdeksän miljardia Yhdysvaltain dollaria. Motorola on puolestaan julkistanut M-Star-
hankkeensa, jonka hinta on 6,1 miljardia Yhdysvaltain dollaria. 
Euroopassa reagoitiin, joskin myöhässä, amerikkalaisten moniin järjestelmiin vuoden 1995 
lopussa. Neljä toimijaa on tähän mennessä ilmaissut kiinnostuksensa ja varannut Ka-alueen 
taajuuksia ja ratasijainteja. Eurooppalaisten hankkeiden kehitysmahdollisuuksia on 
kuitenkin tähän asti rajoittanut se, että aloitteita ei ole vielä ollut riittävästi ja että ei ole 
saatu aikaan rahoitusmarkkinoiden luottamusta herättävää julkisen ja yksityisen sektorin 
yhteistyötä. Tilanne on vieläkin huonompi satelliittivälitteisten henkilökohtaisten 
viestintäpalvelujen kohdalla, sillä tällä alueella ei ole vielä tehty yhtään eurooppalaista 
aloitetta. 
Näin ollen Euroopan satelliittilaite- ja palveluteollisuudella ei 30 viime vuoden 
mittavista ponnisteluista huolimatta ole kovin hyviä edellytyksiä saavuttaa 
kaupallisella avaruusalalla sellaista asemaa, joka tukisi Euroopan unionin pyrkimyksiä 
säilyttää keskeinen rooli tällä alalla. 
Tämän tulevaisuudennäkymän mahdollisia seurauksia ei pidä aliarvioida, sillä niillä, 
jotka ovat liikkeellä ensimmäiseksi, on selkeä etulyöntiasema markkinoilla. 
Äskettäin hyväksytyssä tiedonannossa Euroopan unioni ja avaruus1 korostetaan tarvetta 
toimiin, joilla saataisiin aikaan suotuisa toimintaympäristö avaruussovellusten 
kehittämiselle sekä alan eurooppalaisen teollisuuden kansainvälisen kilpailukyvyn 
kohentamiselle. Tiedonannossa komissio totesi, että se aikoo laatia erityisen 
satelliittitietoliikennettä koskevan toimintasuunnitelman.2 
Nyt käsillä olevassa tiedonannossa komissio esittää toimintasuunnitelman neuvostolle ja 
Euroopan parlamentille. Suunnitelman luonnoksesta on neuvoteltu teollisuuden kanssa. 
2. Toimintasuunnitelman tavoitteet 
Vuonna 1996 kaksi eri teollisuustyöryhmää, teollisuuden korkean tason työryhmä3 ja 
IRDAC:n avaruusteleviestintää ja -navigointia käsitellyt työryhmä4, julkaisi tärkeän 
raportin. Raporteissa korostettiin, että satelliittitietoliikenteen tärkeä rooli 
tietoyhteiskunnassa edellyttää pikaisia poliittisia toimia. 
Näiden aloitteiden lisäksi komission jäsenet Martin Bangemann ja Edith Cresson järjestivät 
10. lokakuuta 1996 Pariisissa kokouksen, johon osallistui EU-maiden ministereitä ja 
teollisuuden edustajia. Kokouksen tarkoituksena oli lisätä julkisen ja yksityisen sektorin 
välistä yhteistyötä satelliittitietoliikenteen alalla. 
Kokouksessa todettiin, että Eurooppa on useista eri syistä vaarassa jäädä syntyvien ja 
erittäin tärkeiden maailmanlaajuisten satelliittitietoliikennejärjestelmien markkinoiden 
ulkopuolelle. Tällaisia syitä ovat mm. vallitseva sääntely- ja rahoitusympäristö, 
teollisuuden rakenne ja teknologiset tekijät. 
Tämän johdosta kaikki kokouksen osanottajat korostivat tarvetta ryhtyä toimiin. 
Toimien tulisi ensisijaisesti lähteä liikkeelle yksityisen sektorin aloitteista. Julkisen sektorin 
edustajat, komissio mukaan lukien, puolestaan sitoutuivat tukemaan teollisuuden 
aloitteita oman toimivaltansa ja omien tehtäviensä mukaisesti. 
Edelleen todettiin, että vaikka Euroopan teollisuuden valmiudet ovat monissa suhteissa 
kilpailijoiden tasolla, markkinanäkökulma puuttuu, ja lisäksi olisi luotava strateginen 
1Euroopan unioni ja avaruus: sovellusten, markkinoiden ja teollisuuden kilpailukyvyn edistäminen, 
KOM(96)617, 4.12.1996 
Lisäksi komissio valmistelee parhaillaan maailmanlaajuista satelliiltinavigointia koskevaa 
toimintasuunnitelmaa. Suunnitelma on määrä esittää neuvostolle ja Euroopan parlamentille ensi 
kesään mennessä. Näiden kahden toiminta-alueen yhteisvaikutusta olisi kehitettävä erityisesti 
tutkimus-ja kehitystyön ja tuotekehittelyn alueella. 
•^Report of Industry High Level Group on Space, puheenjohtaja Delaycn johtaman avaruutta 
käsitelleen korkean tason teollisuustyöryhmän raportti, 30.1.1996. 
4Final Report on Priority Actions for Satellite Communications and Satellite Navigation. IRDAC:n 
(Teollista tutkimus- ja kehitystyötä käsittelevä neuvoa-antava Euroopan komission komitea) 
satelliitteja käsitellyt työryhmä, lokakuu 1996 
näkemys kiinteässä yhteistyössä kaikkien asiaankuuluvien toimijoiden, kuten 
teollisuuden, operaattorien ja jäsenvaltioiden, kanssa. Tällaisen näkemyksen 
hahmotteleminen onkin tämän toimintasuunnitelman päätavoite. Näkemyksen tulisi 
muodostaa perusta Euroopan tasolla toteutettaville toimille, joissa subsidiariteettiperiaate 
huomioon ottaen tulisi keskittyä seuraaviin toimiin: 
• EU:n sisämarkkinoiden toteuttaminen ja niiden tekijöiden pçistaminen, jotka ovat 
edelleen esteenä Euroopan satelliittitietoliikennealan laitetuotannon ja palveluiden 
kotimarkkinoiden aikaansaamiselle; 
• eri toimijoiden välisen koordinoinnin lisääminen Euroopan aseman parantamiseksi 
kansainvälisissä yhteyksissä ja kansainvälisillä markkinoilla; 
• EU: n tutkimus- ja kehitystyön markkinasuuntautuneisuuden lisääminen 
satelliittitietoliikenteen alalla ja eri satelliittiteknologian ja -sovellusten alojen tutkimus-
ja kehitystyön yhteisvaikutuksen tehostaminen. 
Kokouksessa tähdennettiin myös tarvetta edistää kilpailua Euroopan markkinoilla ja 
kilpailla aktiivisesti kansainvälisillä markkinoilla. 
Seuraavassa hahmotellun toimintasuunnitelman tarkoituksena on näin ollen hahmotella 
strateginen näkemys, joka koskee erityisesti: 
• eurooppalaisten palveluiden ja laitetuotannon aseman vahvistamista 
maailmanlaajuisten kehittyneiden laajakaistaisten 
multimediasatelliittijärjestelmien, -palveluiden ja - sovellusten alueella; 
• Euroopan aseman parantamista maailmanlaajuisten satelliittivälitteisten 
henkilökohtaisten viestintäjärjestelmien, -palvelujen ja -sovellusten alueella, 
erityisesti tulevaan yleismaailmalliseen matkaviestinjärjestelmäympäristöön 
(UMTS) yhdentymisen osalta. 
Seuraavissa osioissa esitetään joukko toimia, joiden tavoitteena on sisämarkkinoiden 
toteuttaminen, Euroopan kansainvälisen teollisen ja poliittisen aseman vahvistaminen sekä 
eurooppalaisen tutkimus- ja kehitystyön tehostaminen. 
3. Sisämarkkinoiden toteuttaminen satelliittitietoliikenteen alalla 
3.1 Jäljellä olevien sisämarkkinoiden esteiden määrittäminen 
Huolimatta EU:n satelliittitietoliikennemarkkinoiden vapautumisesta satelliittiteknologian 
käyttö rajat ylittävissä palveluissa ja sovelluksissa on EU:n alueella huomattavasti 
vähäisempää kuin muissa teollisuusmaissa. Tähän on kolme pääsyytä: 
• Alaa koskevien EU:n säädösten täytäntöönpanossa on erityisesti satelliittitietoliikenteen 
palvelu- ja laitealan vapauttamiseksi annetun direktiivin osalta vaikeuksia tietyissä 
jäsenvaltioissa. Tämä on haitannut suuruudeltaan merkittävien kotimarkkinoiden 
syntymistä eurooppalaista satelliittitietoliikenneteollisuutta varten5. 
• On mahdollisesti tapauksia, joissa EU:n nykyiset tai suunnitteilla olevat säädökset eivät 
riitä luomaan markkinoita, joilla vallitsee tehokas kilpailu. Näissä tapauksissa saatetaan 
tarvita lisäsäädöksiä lainsäädäntökehyksen täydentämiseksi. 
• Viimeaikaiset tiedot viittaavat siihen, että luvanantomenettelyjen puutteellinen 
yhdenmukaistaminen ja kansallisten luvanantomenettelyjen keskinäisen 
yhteensovittamisen puuttuminen muodostavat ylitsepääsemättömän esteen 
satelliittitietoliikenteen käytölle. 
Yhdenmukaistamisen puuttuminen saattaa muodostaa vakavan esteen myös 
satelliittivälitteisten henkilökohtaisten viestintäjärjestelmien ja kehittyneiden 
laajakaistaisten multimediasatelliittipalvelujen nopealle käyttöönotolle Euroopassa. 
Ryhdytään seuraaviin toimiin: 
AI. Komissio tehostaa toimia satelliittitietoliikennettä koskevan EU:n lainsäädännön 
saattamiseksi kokonaisuudessaan täytäntöön. Lisäksi komissio pyytää 
teollisuutta esittämään säännöllisesti järjestelmälliseen selvitystyöhön 
perustuvaa tietoa kaikista esteistä, joita liittyy satelliittitietoliikennejärjestelmien ja 
-palvelujen käyttöönottoon. 
Erityisesti tärkeällä sijalla on satelliittivälitteisiä henkilökohtaisia viestintäpalveluja 
koskevan neuvoston ja Euroopan parlamentin päätöksen6 sekä toimilupien myöntämisestä 
annettavan neuvoston ja Euroopan parlamentin direktiivin7 ajallaan tapahtuva ja tehokas 
täytäntöönpano. 
3.2 CEPTin toimenpiteiden ja menettelyjen tehokkuuden ja etenemisaikataulun 
arviointi 
5Esimerkiksi direktiivien 88/30 l/ETY ja 90/388/ETY muuttamisesta erityisesti satelliittiviestinnän 
osalta annettua direktiiviä 94/46/EY (joka perustuu perustamissopimuksen 90 artiklaan) ei ole vielä 
pantu täytäntöön viidessä jäsenvaltiossa. Komissio on tämän johdosta käynnistänyt rikkomisesta 
johtuvan menettelyn. Neljä jäsenvaltiota ci puolestaan ole vielä pannut täytäntöön direktiivin 
91/263/ETY täydentämisestä satelliittimaa-asemalaitteiden osalta annettua direktiiviä 93/97/ETY 
(joka pemstuu perustamissopimuksen 100 a artiklaan). Komissio on lähettänyt asian johdosta 
valtioille lausunnon perusteluineen. 
6Neuvosto vahvisti yhteisen kannan, joka Euroopan parlamentin ja neuvoston päätöksen tekemiseksi 
yhteensovitetusta valluutusmcncltclystä satelliittivälitteisten henkilökohtaisten viestintäpalvelujen 
alalla yhteisössä. Lopullinen päätös tehtäneen toukokuussa 1997. 
7Ncuvosto vahvisti yhteisen kamuin Euroopan parlamentin ja neuvoston direktiivin antamiseksi 
tclepalvclualan yleisvaltuutustcn ja yksittäisten toimilupien yhteisestä puitejärjestelmästä. Direktiivi 
annettaneen lopullisesti maaliskuussa 1997. 
CEPTin8 tekemä työ on viime vuosina edistänyt merkittävästi 
satelliittitietoliikennemarkkinoiden kehittymistä Euroopassa. Lisäksi CEPTin toimenpiteet 
muodostavat yhä useammin perustan unionin sääntelypolitiikkojen toteuttamiselle. 
CEPTin toimintamalli, joka perustuu hallitusten yhteistyöhön ja järjestön ehdottamien 
toimenpiteiden vapaaehtoiseen toteuttamiseen, ei kuitenkaan ole toistaiseksi osoittautunut 
riittävän tehokkaaksi. Lisäksi edessä oleva EU:n televiestintämarkkinoiden täydellinen 
vapautuminen tulee entisestään lisäämään markkinoiden CEPTille asettamia vaatimuksia. 
Kuten satelliittivälitteisten henkilökohtaisten viestintäjärjestelmien alueella tehty työ 
osoittaa, erityisesti yhdenmukaistamishankkeet näyttävät olevan "odotettua 
mutkikkaampia. Toisaalta on äärimmäisen tärkeää, että CEPTin menettelyt ja toimenpiteet 
sujuvat tehokkaasti ja aikataulujen mukaisesti. 
Ryhdytään seuraaviin toimiin: 
A2 Komissio pyytää alan teollisuutta nimeämään lainsäädännön muodostamia 
esteitä, jotta komissio voi tältä pohjalta määrittää satelliittitietoliikenneaialla 
tarvittavia lainsäädäntötoimia. Lisäksi teollisuutta pyydetään antamaan tietoa 
tähän mennessä toteutettujen toimenpiteiden tehokkuudesta. 
A3. Komissio pyytää CEPTiä nopeuttamaan toimia lupaehtojen 
yhdenmukaistamiseksi sekä taajuusalueiden yhdenmukaisen käytön varmistamiseksi 
ja tarkistamaan nykyistä rakennettaan ja toimintatapojaan alan sääntelyä 
koskevien päätösten tekomenettelyn ja päätösten täytäntöönpanon tehostamiseksi. 
Komissio pyrkii lisäksi tehostamaan yhteistyötään CEPTin kanssa, jotta CEPT 
kykenisi nykyistä paremmin tukemaan EU:n politiikkoja. 
Tämä koskee sekä sisämarkkinoihin että kansainvälisesti vaikuttavia CEPTin 
toimenpiteitä. 
3.3. Eurooppalaisen standardoinnin tehokkuuden ja etenemisaikataulun arviointi 
ETSI on vuonna 1988 tapahtuneesta perustamisestaan lähtien myötävaikuttanut hyvin 
tehokkaasti satelliittitietoliikennealan maailmanlaajuiseen standardointiin erityisesti 
kehittämällä standardeja, joita tarvitaan EU:n lainsäädännön mukaiseen 
tyyppihyväksyntään. ETSIn työ on keskittynyt paljolti perinteisten satelliittien maa-
asemien laitteita koskeviin standardeihin. 
Seuraavan sukupolven kehittyneet ja henkilökohtaiset multimediapalvelut saattavat vaatia 
ETSIn työohjelman muuttamista siten, että tavoitteeksi otetaan satelliittitietoliikenteen 
yhdentäminen matkaviestintä- ja älyverkkojen kokonaistoimintoihin sekä 
multimediaympäristöön. 
Ryhdytään seuraaviin toimiin: 
A4. Komissio pyytää ETSIä arvioimaan laitoksen satelliittitietoliikennettä koskevan 
kokonaistyöohjelman siten, että tavoitteena on innovaatiot mahdollistava, jatkuva, 
SCEPT = Euroopan posti-ja telehallintojen konferenssi. 
7 
tehokas ja tarpeiden mukainen standardien kehittäminen tässä 
toimintasuunnitelmassa nimettyjen painopistealueiden mukaisesti. Samalla 
tavoitteena on vapaan kilpailun markkinoiden aikaansaaminen. 
A5. Erityisen kiireinen ja jatkuvaa huomiota vaativa tehtävä on massamarkkinoille 
tarkoitettujen kehittyneiden laajakaistaisten multimediasatelliittipäätelaitteiden 
standardoiminen. Tämä on toteutettava yhdessä ETSIn, CENELECin ja 
teollisuuden kanssa. 
3.4. Kansainvälisten satelliittijärj estojen tulevan toiminnan arviointi 
Kansainvälisillä satelliittijärj estoilla INTELSATilla, INMARSATilla ja EUTELSATilla on 
ollut viime vuosikymmeninä tärkeä asema satelliittitietoliikenteen kehittämisessä. Kilpailun 
koveneminen monilla maailman alueilla on saanut järjestöt, jotka ovat nykyisin 
luonteeltaan hallitusten välisiä, pohtimaan tulevaa rooliaan ja rakennettaan. Euroopan 
unionin on kehitettävä yhteinen politiikka näiden järjestöjen ja niiden kaupallisten 
oheisyritysten tulevaisuuteen liittyvissä kysymyksissä, jotta Euroopassa saadaan aikaan 
vapaa kilpailu. Lisäksi komissio jatkaa kansainvälisten satelliittijärj estojen rakenteen ja 
toiminnan arviointia Euroopan yhteisön perustamissopimuksen kilpailusääntöjen kannalta. 
Suunnitellaan seuraavaa toimenpidettä: 
A6. Komissio jatkaa jäsenvaltioiden ja yksityisen sektorin toimittamien tietojen 
perusteella kansainvälisiä satelliittijärjestöjä koskevan kehityksen arviointia 
Samalla se ryhtyy tarvittaviin toimiin, jotta tämä kehitys johtaisi osaltaan sellaisten 
satelliittitietoliikenteen markkinoiden aikaansaamiseen, joilla vallitsee vapaa kilpailu. 
4. Euroopan kansainvälisen aseman vahvistaminen 
Euroopan satelliittitietoliikennealan kilpailukyvyn parantamiseksi on kiinnitettävä 
huomiota seuraaviin keskeisiin kysymyksiin: 
• tehokas pääsy markkinoille, joilla käytetään entistä enemmän maailmanlaajuisia 
satelliittijärjestelmiä. Tässä yhteydessä on otettava kokonaisuudessaan huomioon 
äskettäin päätökseen saatujen Maailman kauppajärjestön (WTO) televiestinnän 
peruspalveluja käsitelleiden neuvottelujen tulokset, jotka merkitsevät huomattavaa 
edistysaskelta. Useimmat neuvotteluihin osallistuneiden 69 maan esityksistä pitävät 
sisällään satelliittitietoliikennepaivelualan vapauttamisen. On erittäin tärkeää huolehtia 
siitä, että kunkin maan tekemät sitoumukset myös toteutetaan. 
• satelliittien sijoitteluun tarvittavien ratasijaintien ja taajuuksien saatavuus erityisesti 
kehittyneiden laajakaistaisten multimediasatelliittien käyttämältä Ka-alueelta. WTO:n 
televiestinnän peruspalveluja koskeva sopimus sisältää useimpien maiden osalta erityisiä 
määräyksiä taajuuksien jakamisesta puolueettomasti ja avoimesti sekä siten, ettei 
taajuuksien saamiseen liity tarpeettomia rasitteita On olennaisen tärkeää, että kukin 
maa noudattaa täydellisesti näitä GATS-sopimuksen määräyksiä. 
• toimiva yhteistyö- ja kumppanuusstrategia eri puolilla maailmaa sijaitsevien maiden 
kanssa tehtävää yhteistyötä varten; strategian on muodostettava pohja Euroopan 
teknologisen perustan kehittämiselle sekä muiden maiden sosiaalisten ja taloudellisten 
olojen edistämiselle. 
Ryhdytään seuraaviin toimiin: 
Markkinoille pääsyn edistäminen: 
A7. Komissio keskittyy seuraavaksi siihen, että eri maiden äskettäin päättyneissä WTO:n 
televiestinnän peruspalveluja käsitelleissä neuvotteluissa tekemät sitoumukset 
saadaan kaikilta osin täytäntöön. Lisäksi komissio analysoi, kuullen samalla 
teollisuutta, tarkoin kansainväliseen satelliittitietoliikenteeseen liittyvät 
kauppapoliittiset vaikutukset ja tekee tarvittavilla alueilla ehdotuksia jäljellä 
olevien kaupan esteiden järjestelmälliseksi poistamiseksi. Komissio tekee myös 
ehdotuksia EU:n jäsenvaltioiden kantojen yhteensovittamiseksi kansainvälisissä 
yhteyksissä. 
Kiertoratojen ja taajuuksien saamisen varmistaminen: 
A8 Komissio arvioi kiertoratoihin/taajuuksiin liittyvät taloudelliset ja kauppaa 
koskevat seikat uusien GATS-velvoitteiden perusteella ja esittää niistä 
kertomuksen neuvostolle ja parlamentille. 
A9. Komissio arvioi yhdessä CEPTin ja teollisuuden kanssa Euroopan strategian 
Kansainvälisen teleliiton toiminta-aloilla, ts. standardoinnissa, radioviestinnässä 
ja satelliittitietoliikenteen kehittämisessä. 
Teollisuuden aseman vahvistaminen kansainvälisillä markkinoilla: 
AIO. KomissioJ arvioi yhdessä teollisuuden kanssa järjestelmällisesti 
maailmanlaajuisten markkinoiden tarjoamat mahdollisuudet, teknologiaan 
liittyvät henkistä omaisuutta koskevat teollis- ja tekijänoikeudet ja 
mahdollisten Euroopan ajamien aloitteiden aseman sekä määrittää tarvittavat 
poliittiset tukitoimet. 
Ali. Komissio arvioi teollisuuden avustuksella EU:n ja kolmansien maiden, mukaan 
lukien Yhdysvallat, Venäjä, Kanada, Japani, Kiina ja kehitysmaat, 
poliittisen ja teknologisen tai teollisen yhteistyön tiivistämisen tarjoamat 
mahdollisuudet. Koska on tärkeää saada kehitysmaat mukaan alan yhteistyöhön, 
komissio arvioi lisäksi, voitaisiinko tähän tarkoitukseen käyttää EU:n 
kehitysrahastoja. Lisäksi komissio ehdottaa toimenpiteitä, joilla voidaan vahvistaa 
Euroopan asemaa kansainvälisillä markkinoilla. 
A12. Komissio ryhtyy tarvittaviin toimiin alan tehokkaan kansainvälisen kilpailun 
edistämiseksi ja huolehtii jatkossakin Euroopan yhteisön perustamissopimuksen 
mukaisesti siitä, ettei maailmanlaajuisten satelliittijärjestelmien käyttö haittaa 
kilpailua oleellisilla Euroopan markkinoilla. 
5. Eurooppalaisen tutkimus- ja kehitystyön ja sovellusten kehittämisen 
tehostaminen 
Ottaen huomioon alan T&K-tuen keskeisen merkityksen, on erittäin tärkeää tehostaa 
T&K-toimia ja sovellusten kehittämistä siten, että tavoitteena on saada aikaan kehittyneitä 
kaupallisia satelliittitietoliikennejärjestelmiä, -palveluja ja sovelluksia. T&K-työtä ja 
sovellusten kehittämistä voitaisiin toteuttaa neljännen puiteohjelman ja valmisteilla olevan 
viidennen puiteohjelman yhteydessä sekä Euroopan laajuisia televerkkoja koskevan 
ohjelman (TEN-Telecom) yhteydessä käytössä olevien menettelytapojen mukaisesti ja 
kiinteässä yhteistyössä teollisuuden (mukaan lukien pk-yritykset), avaruusjärjestöjen ja 
jäsenvaltioiden kanssa laatimalla pitkän aikavälin suunnitelma ja määrittämällä siihen 
liittyvät painopistealueet. 
Konkreettisia T&K-toimia voisivat olla seuraavat: 
A13. Mahdollisten puiteohjelman tasolla tarvittavien lisätoimien määrittäminen 
yhdessä avaruusjärjestöjen, teollisuuden ja jäsenvaltioiden kanssa ja samalla sen 
varmistaminen, että työohjelmat ovat toisiaan täydentäviä. Yksityiskohtaisia 
tavoitteita ovat seuraavat: 
• huolehditaan siitä, että eri politiikoissa noudatetaan yhdenmukaista ja 
yhteisvaikutusta tuottavaa lähestymistapaa ja että niitä toteutetaan alueilla, 
joilla Euroopan unionin ulottuvuus voi tuottaa lisäarvoa. 
• luodaan komission, avaruusjärjestöjen - erityisesti ESAn - ja teollisuuden 
välille koordinointijärjestelyjä, joiden avulla voidaan määrittää 
painopistealueita ja varmistaa, että työohjelmat täydentävät toisiaan. 
• arvioidaan perustamissopimuksen 130 k artiklan ja 130 1 artiklan tarjoamat 
mahdollisuudet T&K-toimien keskinäisen täydentävyyden lisäämiseksi. 
AI4. T&K-toimet, joiden tavoitteena on toteuttaa aikaisessa vaiheessa jo esitetyt, 
markkinoiden asettamiin vaatimuksiin perustuvat suositukset, jotka ovat seuraavia: 
• Lähialojen kanssa yhteisten yleistcknologioiden kehittäminen 
Tämä koskee niiden perusosien koon pienentämistä ja kustannusten 
optimointia, joiden avulla voidaan rakentaa tietoliikennehyötykuormia, 
kuten kantataajuuskomponentteja, RF-osia ja alijärjestelmiä, sekä 
tehokkaita runkoteknologioita, kuten energiajärjestelmiä, ohjelmistoja ja 
verkkoteknologiaa. Maasegmentin osalta avainasemassa on sellaisten 
teknologioiden kehittäminen, joiden avulla voidaan valmistaa edullisia 
käyttäjäpäätelaitteita. Euroopassa on kokemusta näiltä aloilta, mutta sitä on 
edelleen kehitettävä. 
10 
• Aikaisessa vaiheessa toteutettavat prototyypit/kokeiluverkot. 
Olisi otettava käyttöön sellaisia kokeilujärjestelmiä, joiden toimintaan 
osallistuu potentiaalisia käyttäjiä, päätevalmistajia ja palvelujen tarjoajia. 
Kattaessaan suhteellisen laajan käyttäjäkunnan kokeiluversiot ovat paras 
tapa kokeilla järjestelmän toimivuutta. 
• Kehittyneitä palveluja tukevien innovatiivisten järjestelmien 
määrittäminen. 
Järjestelmien viimeaikainen kehitys on (erityisesti Yhdysvalloissa) 
osoittanut, että monimutkaisten satelliittijärjestelmien varaan voidaan 
rakentaa kehittyneitä ja entistä parempia palveluja. Mahdollisuus käyttää 
parannettuja välineitä auttaisi Euroopan teollisuutta minimoimaan alusta 
alkaen suunnitteluriskit erityisesti verkkojen hallinnassa sekä useiden 
satelliittien muodostamien maailmanlaajuisten muodostelmien 
uudelleenjärjestelyssä. 
• Valmistusprosessien kehittäminen 
Kehittyneiden teknologioiden ja sovellusten käyttö sekä 
massatuotantoteknologioiden kehittäminen ovat etenkin pienten ja 
keskisuurten yritysten kannalta olennaisen tärkeitä valmistettaessa 
hinnaltaan edullisia päätelaitteita voimakkaasti kilpailluille 
massamarkkinoille. 
• Euroopan kannalta lisäarvoa tuottavien eurooppalaisten T&K-
toimien ja sovellusten kehittämistoimien määrittäminen. 
Kehittämistoimia olisi määritettävä erityisesti siltä osin kuin nämä toimet 
parantavat teollisuuden kilpailukykyä ja lisäävät EU:n sosiaalista ja 
taloudellista yhteenkuuluvuutta. 
Yllä mainitut T&K-toimet hyödyttävät myös muita avaruuteen liittyviä alueita, erityisesti 
navigointia ja satelliittikaukokartoitusta. Tällainen yhteisvaikutus on erittäin hyödyllistä, ja 
sitä edistetään sekä koordinoidaan huolellisesti osana avaruutta koskevan tutkimuksen ja 
kehityksen kokonaistoimia, joita on käsitellään komission valmisteluasiakirjassa Kohti 
viidettä puiteohjelmaa: tieteelliset ja teknologiset tavoitteet (KOM(97)47 lopull). 
AI5. Alan standardointia edeltävän tutkimuksen tarpeen arviointi viidennen puiteohjelman 
valmistelun yhteydessä. Tämän tarkoituksena on olla avuksi erityisesti 
laajakaistasatelliittien matkaviestintäsovelluksissa käytettävien multimodaalisten 
(maa/satelliitti) käyttäjäpäätelaitteiden alueella sekä laajakaistaisten 
avaruustietoliikenteen multimediajärjestelmien kanssa ei-koordinoidusti käytettävien 
laajakaistaisten lähetys/vastaanotto-päätelaitteiden alueella. 
6. Johtopäätökset 
Useissa tutkimuksissa on tuotu esiin satelliittitietoliikenteen tärkeys Euroopalle sekä tarve 
ryhtyä toimiin yksityisen ja julkisen sektorin yhteistyön aikaansaamiseksi tällä alueella. 
Samainen asia todettiin komission, jäsenvaltioiden ja teollisuuden yhteisessä 
huippukokouksessa 
11 
Komissio lähtee siitä, että teollisuus ryhtyy samanaikaisesti toimintasuunnitelmaan liittyvän 
työn kanssa ja suunnitelman toteuttamisen ensi askeleena, omalla alallaan tarvittaviin 
toimiin EU:n kansainvälistä satelliittitietoliikennepoliitiikkaa koskevan pitkän aikavälin 
näkemyksen aikaansaamiseksi sekä tarvittavien toimien toteuttamiseksi ja 
painopistealueiden määrittämiseksi yhteistyössä CEPTin, ESAn ja muiden satelliittialan 
toimijoiden kanssa. 
A16. Edistääkseen EU:n kansainvälistä satelliittitietoliikennepoliinlkkaa koskevan pitkän 
aikavälin näkemyksen kehittämistä komissio huolehtii tarkoituksenmukaisen, 
oleellisten teollisuudenalojen edustajista (verkko-operaattorit, palvelujen 
tarjoajat, laitevalmistajat, aineistontarjoajat, käyttäjät ja kuluttajat) koostuvan 
yhteydenpitojärjestelyn luomisesta sen ja teollisuuden välille. Tämän 
tarkoituksena on tukea komissiota toimintasuunnitelman toteuttamisessa ja 
tukitoimien tärkeysjärjestyksen ja vaatimusten määrittämisessä. 
Tässä suunnitelmassa esitettyjen toimien alustava aikataulu on seuraava. 
1. Sisämarkkinat 
:=> lainsäädännön täytäntöönpano 
=> pyynnöt teollisuudelle, CEPTille, ETSIlle 
=> teollisuuden ensimmäiset toimet 
=> CEPTiä koskeva arviointi valmis 
=> ETSIä koskeva arviointi valmis 
2. Kansainvälinen taso 
=> WTO:n sopimuksen sitoumusten 
täytäntöönpano 
=> yleisten kauppapoliittisten vaikutusten 
analysointi 
=> kiertoratoihin/taajuuksiin liittyvien 
kauppaa koskevien seikkojen arviointi 
:=> kolmansien maiden kanssa ylläpidettyjen 
suhteiden arviointi 
3. T&K ja sovellusten kehittäminen 
=> täydentävien toimien ensimmäinen arviointi 
valmis 
=> neljänteen puiteohjelmaan liittyvät toimet 
=> viidenteen puiteohjelmaan liittyvät toimet tammikuu 1998 
heinäkuu 1997 
lokakuu 1997 
lokakuu 1997 
lokakuu 1997 
tammikuu 19989 
heinäkuu 1997 
heinäkuu 1997 
1997 loppu 
lokakuu 1997 
1997 jälkipuolisko 
aikataulun mukaan 
4. Yhteistyöjärjestelyn luominen EU:n teollisuuden kanssa toukokuu 1997 
Ellei sopimuksessa loisin määrätä. 
12 
Osa toimista on luonteeltaan jatkuvia, ja niitä arvioidaan säännöllisesti yhteistyössä 
teollisuuden kanssa. 
Tämän tiedonannon myötä komissio esittää laatimansa EU:n toimintasuunnitelman 
Satelliittitietoliikenne tietoyhteiskunnassa. 
Komissio korostaa olevansa vakuuttunut siitä, että yksityisen ja julkisen sektorin 
yhdenmukaiset yhteiset toimet sekä EU:n jäsenvaltioiden, neuvoston ja-Euroopan 
parlamentin poliittinen tuki voivat edistää merkittävällä tavalla kehitystä tällä 
huipputeknologian alalla, joka on erittäin tärkeä työllisyyden, kilpailukyvyn ja päästä 
päähän -palveluihin vaikuttamisen kannalta. Lisäksi komissio uskoo, että on luotava 
edellytykset tehokkaan kilpailun toteutumiselle satelliittialan markkinoiden kaikilla tasoilla, 
jotta Euroopan unionilla olisi keskeinen asema luotaessa tarvittavia maailmanlaajuisia 
tietoperusrakenteita sekä niihin liittyviä, tietoyhteiskunnan ja maailman talousjärjestelmän 
kannalta olennaisen tärkeitä palveluja ja sovelluksia. 
13 
Yhteenveto satelliittitietoliikenteen alan toimista 
Sisämarkkinoiden toteuttaminen 
AI. Komissio tehostaa toimia satelliittitietoliikennettä koskevan EU:n lainsäädännön 
saattamiseksi kokonaisuudessaan täytäntöön. Lisäksi komissio pyytää 
teollisuutta esittämään säännöllisesti järjestelmälliseen selvitystyöhön 
perustuvaa tietoa kaikista esteistä, joita liittyy satelliittitietoliikennejärjestelmien ja 
-palvelujen käyttöönottoon. 
A2. Komissio pyytää alan teollisuutta nimeämään lainsäädännön muodostamia 
esteitä, jotta komissio voi tältä pohjalta määrittää satelliittitietoliikennealalla 
tarvittavia lainsäädäntötoimia. Lisäksi teollisuutta pyydetään antamaan tietoa 
tähän mennessä toteutettujen toimenpiteiden tehokkuudesta. 
A3. Komissio pyytää CEPTiä nopeuttamaan toimia lupaehtojen 
yhdenmukaistamiseksi sekä taajuusalueiden yhdenmukaisen käytön varmistamiseksi 
ja tarkistamaan nykyistä rakennettaan ja toimintatapojaan alan sääntelyä 
koskevien päätösten tekomenettelyn ja päätösten täytäntöönpanon tehostamiseksi. 
Komissio pyrkii lisäksi tehostamaan yhteistyötään CEPTin kanssa, jotta CEPT 
kykenisi nykyistä paremmin tukemaan El: n politiikkoja 
A4. Komissio pyytää ETSIä arvioimaan laitoksen satelliittitietoliikennettä koskevan 
kokonaistyöohjelman siten, että tavoitteena on innovaatiot mahdollistava, jatkuva, 
tehokas ja tarpeiden mukainen standardien kehittäminen tässä 
toimintasuunnitelmassa nimettyjen painopistealueiden mukaisesti. Samalla 
tavoitteena on vapaan kilpailun markkinoiden aikaansaaminen. 
A5. Erityisen kiireinen ja jatkuvaa huomiota vaativa tehtävä on massamarkkinoille 
tarkoitettujen kehittyneiden laajakaistaisten multimediasatelliittipäätelaitteiden 
standardoiminen. Tämä on toteutettava yhdessä ETSIn, CENELECin ja 
teollisuuden kanssa. 
A6. Komissio jatkaa jäsenvaltioiden ja yksityisen sektorin toimittamien tietojen 
perusteella kansainvälisiä satelliittijärjestöjä koskevan kehityksen arviointia 
Samalla se ryhtyy tarvittaviin toimiin, jotta tämä kehitys johtaisi osaltaan sellaisten 
satelliittitietoliikenteen markkinoiden aikaansaamiseen, joilla vallitsee vapaa kilpailu 
Euroopan kansainvälisen aseman vahvistaminen 
A7. Komissio keskittyy seuraavaksi siihen, että eri maiden äskettäin päättyneissä WTO:n 
televiestinnän peruspalveluja käsitelleissä neuvotteluissa tekemät sitoumukset 
14 
saadaan kaikilta osin täytäntöön. Lisäksi komissio analysoi, kuullen samalla 
teollisuutta, tarkoin kansainväliseen satelliittitietoliikenteeseen liittyvät 
kauppapoliittiset vaikutukset ja tekee tarvittavilla alueilla ehdotuksia jäljellä 
olevien kaupan esteiden järjestelmälliseksi poistamiseksi. Komissio tekee myös 
ehdotuksia EU:n jäsenvaltioiden kantojen yhteensovittamiseksi kansainvälisissä 
yhteyksissä. 
A8. Komissio arvioi kiertoratoihin/taajuuksiin liittyvät taloudelliset ja kauppaa 
koskevat seikat ja esittää niistä kertomuksen neuvostolle ja parlamentille. 
A9. Komissio arvioi yhdessä CEPTin ja teollisuuden kanssa Euroopan strategian 
Kansainvälisen teleliiton toiminta-aloilla, ts. standardoinnissa, radioviestinnässä 
ja satelliittitietoliikenteen kehittämisessä. 
AIO. Komissio arvioi yhdessä teollisuuden kanssa järjestelmällisesti 
maailmanlaajuisten markkinoiden tarjoamat mahdollisuudet, teknologiaan 
liittyvät henkistä omaisuutta koskevat teollis- ja tekijänoikeudet ja 
mahdollisten Euroopan ajamien aloitteiden aseman sekä määrittää tarvittavat 
poliittiset tukitoimet. 
Ali. Komissio arvioi teollisuuden avustuksella EU:n ja kolmansien maiden, mukaan 
lukien Yhdysvallat, Venäjä, Kanada, Japani, Kiina ja kehitysmaat, 
poliittisen ja teknologisen tai teollisen yhteistyön tiivistämisen tarjoamat 
mahdollisuudet. Koska on tärkeää saada kehitysmaat mukaan alan yhteistyöhön, 
komissio arvioi lisäksi, voitaisiinko tähän tarkoitukseen käyttää EU: n 
kehitysrahastoja. Lisäksi komissio ehdottaa toimenpiteitä, joilla voidaan vahvistaa 
Euroopan asemaa kansainvälisillä markkinoilla. 
A12. Komissio ryhtyy tarvittaviin toimiin alan tehokkaan kansainvälisen kilpailun 
edistämiseksi ja huolehtii jatkossakin Euroopan yhteisön perustamissopimuksen 
mukaisesti siitä, ettei maailmanlaajuisten satelliittijärjestelmien käyttö haittaa 
kilpailua oleellisilla Euroopan markkinoilla. 
Eurooppalaisen tutkimus- ja kehitystyön ja sovellusten kehittämisen 
tehostaminen 
A13. Mahdollisten puiteohjelman tasolla tarvittavien lisätoimien määrittäminen 
yhdessä avaruusjärjestöjen - erityisesti ESAn - teollisuuden ja jäsenvaltioiden 
kanssa ja samalla sen varmistaminen, että työohjelmat ovat toisiaan täydentäviä 
A14. T&K-toimet, joiden tavoitteena on toteuttaa aikaisessa vaiheessa jo esitetyt, 
markkinoiden asettamiin vaatimuksiin perustuvat suositukset 
A15. Alan standardointia edeltävän tutkimuksen tarpeen arviointi viidennen 
puiteohjelman valmistelun yhteydessä Tämän tarkoituksena on olla avuksi 
erityisesti laajakaistasatelliittien matkaviestintäsovelluksissa käytettävien 
multimodaalisten (maa/satelliitti) käyttäjäpäätelaitteiden alueella sekä 
laajakaistaisten avaruustietoliikenteen multimediajärjestelmien kanssa ei-
15 
koordinoidusti käytettävien laajakaistaisten lähetys/vastaanotto-päätelaitteiden 
alueella. 
Johtopäätökset 
A16. Edistääkseen EU:n kansainvälistä satelliittitietoliikennepoliitiikkaa koskevan pitkän 
aikavälin näkemyksen kehittämistä komissio huolehtii tarkoituksenmukaisen, 
oleellisten teollisuudenalojen edustajista (verkko-operaattorit, palvelujen 
tarjoajat, laitevalmistajat, aineistontarjoajat, käyttäjät ja kuluttajat) koostuvan 
yhteydenpitojärjestelyn luomisesta sen ja teollisuuden välille. Tämän 
tarkoituksena on tukea komissiota toimintasuunnitelman toteuttamisessa ja 
tukitoimien tärkeysjärjestyksen ja vaatimusten määrittämisessä. 
16 
ISSN 1024-4492 
KOM(97) 91 lopullinen 
ASIAKIRJAT 
FI 15 16 
Luettelonumero : CB-CO-97-089-FI-C 
ISBN 92-78-16665-0 
Euroopan yhteisöjen virallisten julkaisujen toimisto 
L-2985 Luxemburg 
n-